**Príloha č. 1**

**Opis predmetu zákazky**

1. **Predmet obstarávania:**
	1. Predmetom zákazky je záväzok úspešného uchádzača (ďalej aj „poskytovateľ“) poskytovať pre verejného obstarávateľa služby spočívajúce v zabezpečení stravovania zamestnancov verejného obstarávateľa prostredníctvom elektronických stravovacích kariet (ďalej len „stravovacie karty“) vo vybraných stravovacích zariadeniach, reštauráciách, zariadeniach rýchleho občerstvenia, potravinových reťazcoch, obchodoch s potravinami zmluvných partnerov poskytovateľa, prevádzkovaných na území Slovenskej republiky, akceptujúcich stravovacie karty na úhradu ceny stravovania (ďalej len ako „akceptačné miesta“), a to spôsobom a za podmienok ďalej uvedených v dohode, ktorá tvorí prílohu č. 2 tejto výzvy.
	2. Celkové predpokladané maximálne množstvo stravných jednotiek počas trvania tejto dohody je 32 400 ks stravných jednotiek.
	3. Nominálna hodnota jednej stravnej jednotky je 4,80 eur. Verejný obstarávateľ si vyhradzuje právo zmeniť výšku nominálnej hodnoty stravnej jednotky počas trvania dohody.
	4. Celkové predpokladané množstvo stravovacích kariet je 120 kusov.
2. **Minimálne požiadavky na stravovacie karty:**
	1. Technické vlastnosti stravovacej karty (verejný obstarávateľ bude akceptovať aj vyššie parametre ako požadované):
		1. názov a logo poskytovateľa služby;
		2. vystavená na meno držiteľa karty - zamestnanca verejného obstarávateľa;
		3. opatrená najmenej 3 osobitnými ochrannými prvkami proti falšovaniu a zneužitiu;
		4. bezkontaktná;
		5. použitie karty musí byť viazané na znalosť osobného identifikačného kódu – PIN kódu, s možnosťou jeho zmeny v sieti bankomatov slovenských bánk a ich zahraničných pobočiek alebo iným spôsobom, pričom požiadavka na zadanie PIN kódu sa uplatní pri platení sumy, ktorá prevyšuje 50 eur;
		6. minimálna platba kartou od 0,01 eur (minimálna hodnota transakcie realizovanej stravovacou kartou 0,01 eur);
		7. použiteľná na účel stravovania (nie výber v hotovosti);
		8. dátum exspirácie (vyznačený rok a mesiac), pričom verejný obstarávateľ požaduje zabezpečiť platnosť stravovacích kariet počas celého trvania dohody;
		9. v prípade ceny, ktorá je vyššia ako zostatok na karte osobitne na stravovanie, zamestnancovi umožniť v hotovosti doplatiť skutočnú účtovanú cenu.
	2. Ďalšie požiadavky:
		1. bezplatné poskytnutie mobilnej aplikácie (pre operačné systémy Android a iOS) a online prístupu do webového portálu poskytovateľa pre držiteľov stravovacích kariet s možnosťou:
* požiadať o okamžité zablokovanie stravovacej karty v prípade jej straty, krádeže alebo zničenia;
* sledovať prevody od zamestnávateľa;
* overiť zostatok hodnoty elektronických stravných jednotiek na webovom portáli poskytovateľa; po každej transakcii sa zobrazí aktuálny zostatok účtu stravovacej karty;
* kontroly a prehľadu transakcií.
	+ 1. zriadenie prístupu do informačného systému - zákazníckeho portálu pre vybrané osoby verejného obstarávateľa na účely správy stravovacích kariet (zákazníckym portálom sa rozumie informačný systém prevádzkovaný poskytovateľom služby, v ktorom kontaktné osoby verejného obstarávateľa môžu zadávať objednávky a sledovať stav ich spracovania a plnenia, ako aj všetky stravovacie karty v rámci svojej organizačnej jednotky), pričom zákaznícky portál musí umožňovať:
* spravovanie stravovacích kariet prostredníctvom užívateľského profilu,
* dobíjanie stravovacích kariet,
* zabezpečenie nových stravovacích kariet do maximálne 24 hodín od nahlásenia straty, v prípade ak držiteľ kartu stratí alebo nebude funkčná,
	+ 1. možnosť správy (prístupu pre testovanie) informačného systému - zákazníckeho portálu pred spustením do prevádzky bez zbytočného odkladu od účinnosti dohody.
	1. Bližšia špecifikácia predmetu zákazky a podmienky poskytovania služby sú uvedené v návrhu Rámcovej dohody na zabezpečenie stravovacích kariet č. C-NBS1-000-075-601, ktorá tvorí prílohu č. 2 tejto výzvy.
	2. Verejný obstarávateľ požaduje od uchádzača uviesť v ponuke všetky akceptačné miesta v rámci hlavného mesta Slovenskej republiky. Počet týchto akceptačných miest bude pomocným hodnotiacim kritériom v prípade, že by dvaja uchádzači predložili rovnakú výšku provízie vyjadrenú v percentách.